यस कम्पनीले गत माघ ९ गते नै आइपीओ जारी गर्ने तयारी गरे पनि संस्थागत सुशासन तथा वित्तीय अवस्था सन्तोषजनक नभएको भन्दै राष्ट्र बैङ्कले निष्कासनमा रोक लगाएको थियो । वित्तीय अवस्थामा क्रमश सुधार भएपछि कम्पनीले आईपीओ जारी गर्ने अनुमति पाएको हो । रू. ७ करोड चुक्तापूँजी रहेको यस कम्पनीको आईपीओ पश्चात चुक्तापूँजी रू. १० करोड पुग्नेछ । चालू आर्थिक वर्षको पहिलो त्रैमासमा रू. ४० लाख ४३ हजार खुद नाफा गरेको कम्पनीले यस वर्षको अन्त्यसम्म रू. ११ करोड चुक्तापूँजी पुर्‍याउने प्रक्षेपण गरेको छ ।
